**Grunddataprogrammet under den**

**Fællesoffentlige Digitaliseringsstrategi 2012 ­– 2015**

Delprogram 2: Effektivt genbrug af grunddata om adresser, administrative inddelinger og stednavne

Programstyringsdokument

MBBL-REF: 2012-3566

Version: 1.2

Status: **Under revision**

Oprettet: 1. marts 2015

Dokument historie

|  |  |  |  |
| --- | --- | --- | --- |
| Version | Dato | Beskrivelse | Initialer |
| 0.1 | 15-08-2012 | Initialversion – skelet | MLI-MBBL |
| 0.2 | 14-11-2012 | Første tekster | MLI-MBBL |
| 0.4 | 19-11-2012 | Første version, tekster gennemarbejdet ex. Bilag 2 | MLI-MBBL |
| 0.5 | 07-01-2013 | Redaktionelle rettelser | ALE-MBBL |
| 0.6 | 28-01-2013 | Rettelser efter styregruppemødet november 2012 | MLI-MBBL |
| 0.62 | 14-02-2013 | Supplerende tekster til Bilag 3 fra ERST og GST  Bilag 2 om implementeringsplan udgår | MLI-MBBL |
| 0.8 | 06-05-2013 | Opdateret jf. styregruppens godkendelse. Terminologi tilpasset målarkitektur og implementeringsplan; | MLI-MBBL |
| 1.0 | 16-05-2013 | Økonomioversigt kap. 6 opdateret; gevinstoversigt fra gevinstrealiseringsplan indføjet som nyt bilag 3 | MLI-MBBL |
| 1.1 | 20-08-2014 | Opstart af revision af PSD | KE-MBBL |
| 1.2 | 16-03-2015 | Forsat revision af PSD | KE/THJ/EMU-MBBL |

Indholdsfortegnelse

[1. Indledning 5](#_Toc414286387)

[1.1 Programmets anledning 5](#_Toc414286388)

[1.2 Programstyringsdokumentets formål 5](#_Toc414286389)

[1.3 Programmets interessenter 5](#_Toc414286390)

[1.4 Dataregistre mv. der er i spil 7](#_Toc414286391)

[1.5 Den forretningsmæssige begrundelse for programmet 8](#_Toc414286392)

[1.5.1 Baggrund 8](#_Toc414286393)

[1.5.2 Den nuværende situation 8](#_Toc414286394)

[1.5.3 Den fremtidige situation 8](#_Toc414286395)

[1.6 Programmets baggrund 9](#_Toc414286396)

[2. Rammer for programmet 10](#_Toc414286397)

[2.1 Beskrivelse af grundide 10](#_Toc414286398)

[2.2 Forretningsmæssige mål 10](#_Toc414286399)

[2.3 Mål 11](#_Toc414286400)

[Adresser 11](#_Toc414286401)

[Stednavne 12](#_Toc414286402)

[Administrative inddelinger 12](#_Toc414286403)

[Adgang til grunddata om adresser, administrative enheder og stednavne 12](#_Toc414286404)

[2.3.1 Adresseprogrammets realisering 12](#_Toc414286405)

[2.4 Leverancer 12](#_Toc414286406)

[3. Aktørernes nuværende opgaver i relation til programmet 14](#_Toc414286407)

[3.1 Ministeriet for By, Bolig og Landdistrikter, MBBL 14](#_Toc414286408)

[3.2 Geodatastyrelsen, GST 14](#_Toc414286409)

[3.3 GeoDanmark 15](#_Toc414286410)

[3.4 Økonomi- og Indenrigsministeriet, CPR-kontoret 15](#_Toc414286411)

[3.5 Erhvervsstyrelsen, ERST (CVR) 16](#_Toc414286412)

[3.6 SKAT 16](#_Toc414286413)

[3.7 Danmarks Statistik 16](#_Toc414286414)

[3.8 Den kommunale adressemyndighed 16](#_Toc414286415)

[3.9 Kommunen som registeransvarlig for visse administrative inddelinger og øvrige distrikter 17](#_Toc414286416)

[4. Principper for implementeringen 18](#_Toc414286417)

[4.1 Fælles implementeringsplan 18](#_Toc414286418)

[4.2 Fælles implementeringsplan 20](#_Toc414286419)

[4.3 20](#_Toc414286420)

[5. Organisering 23](#_Toc414286421)

[6. Økonomi, budget 27](#_Toc414286422)

[7. Referencer 29](#_Toc414286423)

[8. BILAG 1: Aktørernes ansvar under og efter implementeringen af programmet 31](#_Toc414286424)

[8.1 Ministeriet for By, Bolig og Landdistrikter, MBBL 32](#_Toc414286425)

[8.2 Geodatastyrelsen, GST 33](#_Toc414286426)

[8.3 FOT-danmark 35](#_Toc414286427)

[8.4 Økonomi- og Indenrigsministeriet, CPR-kontoret 36](#_Toc414286428)

[8.5 Erhvervsstyrelsen, ERST (CVR) 37](#_Toc414286429)

[8.6 SKAT 38](#_Toc414286430)

[8.7 Danmarks Statistik 38](#_Toc414286431)

[8.8 Den kommunale adressemyndighed 38](#_Toc414286432)

[8.9 Kommunen som myndighed for visse administrative inddelinger og øvrige distrikter 40](#_Toc414286433)

[9. Bilag 2: Organisering 41](#_Toc414286434)

[9.1 Delprogramstyring 42](#_Toc414286435)

[9.2 Delprogramledelse 43](#_Toc414286436)

[9.2.1 Delprogramsekretariat 43](#_Toc414286437)

[9.2.2 Projektforum 44](#_Toc414286438)

[9.3 Projekter 45](#_Toc414286439)

[10. Bilag 3: Gevinstoversigt, jf. business case ”Genbrug af adressedata” 46](#_Toc414286440)

# Indledning

## Programmets anledning

I regi af den fællesoffentlige digitaliseringsstrategi 2011-2015 har regeringen og Kommunernes Landsforening (KL) den 3. oktober 2012 indgået en aftale om et grunddataprogram under over­skriften: Aftale om gode grunddata til alle – en kilde til vækst og effektivisering.

Delaftale 2 om *”Effektivt genbrug af grunddata om adresser, administrative enheder og sted­navne”* er en af grunddataprogrammets delaftaler. Delaftalen indeholder flere projekter og styres derfor som delprogram 2 under grunddataprogrammet. I det følgende betegnes delprogram 2 som ”programmet” eller ”delprogrammet” og forkortes i mange sammenhænge til GD2. Parterne bag delprogrammet:

* Finansministeriet v/Digitaliseringsstyrelsen
* Ministeriet for By, Bolig og Landdistrikter
* Miljøministeriet v/Geodatastyrelsen
* Økonomi- og Indenrigsministeriet v/ CPR-kontoret og v/ Danmarks Statistik
* Erhvervs- og Vækstministeriet v/Erhvervsstyrelsen
* Skatteministeriet v/SKAT
* KL
* DR

Delprogrammet tager udgangspunkt i delaftale 2 og de forarbejder, der er grundlaget for delafta­lens business case. Referencer til de forberedende arbejder er gengivet p. 29. Det konkrete aftalegrundlag for delprogrammet er revideret primo 2015 og er tiltrådt af Grunddatabestyrelsen. Den endelige godkendelse skal ske i regeringens ØU medio 2015.

## Programstyringsdokumentets formål

Nærværende styringsdokument fokuserer på de enkelte aftaleparters ansvar og opgave­portefølje i forbindelse med gennemførelsen af delaftale 2.

Styringsdokumentet konstituerer aftaler og danner grundlaget for planlægning og tilrette­læg­gelse af programmet som helhed og for koordinationen mellem aftaleparternes projekter.

## Programmets interessenter

*Programmets medvirkende:*

* **Digitaliseringsstyrelsen** (DIGST) har det overordnede ansvar for realiseringen af grund­­dataprogrammet under den fællesoffentlige digitaliseringsstrategi. Derudover har DIGST ansvaret for etableringen af den grundlæggende it-infrastruktur omkring den fællesoffentlige Datafordeler (GD7) via aktiviteter i grunddatasekretariatet og Arkitekturforum i regi af GD8. Nærværende program vil via Grunddatabestyrelsen blive koordineret med grunddataprogrammet og andre overordnede tiltag.
* **Ministeriet for By- Bolig og landdistrikter** (MBBL) koordinerer og leverer sekreta­ri­ats­bistand til programmet. MBBL har ansvaret for BBR-loven, herunder for lovens regler om vejnavne og adresser samt for byg­nings- og boligregisteret (BBR), der er udpeget som autoritativ kilde til adressedata. MBBL har ansvaret for at stille disse auto­ritative adressedata til rådighed for myndigheder, pri­va­te virksomheder og borgere.
* **Geodatastyrelsen** (GST) har i medfør af lov om Kort- og Matrikelstyrelsen, udstyk­nings­loven og lov om infra­struktur for geografisk information (GI-loven), ansvaret for den landsdæk­ken­de kort­lægning, for matriklen og for øvrige geografiske grunddata, herunder for regi­streringen af administrative grænser og stednavne. GST har ansvaret for at de auto­ri­tative geografiske grunddata stilles til rådighed for brugerne.
* **CPR-kontoret** har ansvaret for folkeregistreringen i det Centrale Personregister (CPR), herunder for registreringen af personers bopæl ved hjælp af vejnavn og adresse og er som sådan en vigtig bruger af vej­navne- og adresse­data. Som en del af CPR findes CPR’s vejregister hvori kommu­nerne registrerer vejnavne og en række relaterede op­lys­ninger om distriktsinddelinger mv. CPR-kontoret har ansvaret for at de autoritative grunddata på personområdet stilles til rådighed for brugerne.
* **Erhvervsstyrelsen** (ERST) har ansvaret for virksomheds­registreringen i Det Centrale Virk­somhedsregister (CVR), herunder for registreringen af virksom­heder­nes belig­gen­hed ved hjælp af vejnavn og adresse og er som sådan en vigtig bruger af vej­navne- og adressedata. EogS har ansvaret for at de autoritative grunddata på virk­somheds­områ­det stilles til rådighed for brugerne.
* **SKAT** har ansvaret virksomhedsbeskatningen mv. og dermed for at den nødvendige iden­ti­fikation og registrering af virksomhederne er til stede, herunder oplysninger om dis­ses beliggenhed ved hjælp af vejnavn og adresse. Skat er som sådan en vigtig bru­ger af vej­navne- og adressedata.
* **Danmarks Statistik** (DST) har ansvar forregistrering af virksomheder  i form af offentlige institutioner.
* **Kommunernes Landsforening** (KL) repræsenterer kommunerne, der i BBR-loven er ud­peget som adressemyndighed, dvs. som den myndighed der fastsætter og regi­stre­rer alle vej­navne og adresser indenfor kommunens område. Kommunerne er end­vide­re vigtige brugere af vejnavne- og adressedata i en række kommunale opgave­syste­mer.

*Øvrige interessenter i programmet:*

* **Økonomi- og Indenrigsministeriet**, der har ansvaret for den kommunale inddeling samt for valgloven, herunder landets inddeling i opstillingskredse og afstemnings­områder mv.
* **Ministeriet for Ligestilling og Kirke**, der har ansvaret for landets inddeling i sogne mv.
* **Justitsministeriet**, der har ansvaret for landets inddeling i retskredse og politi­kredse.
* **Naturstyrelsen**, der har ansvaret for drift og fritidsmæssig brug af statsskove og andre større statslige arealer, samt for kortlægning, vejvisning og dermed stednavne i disse.
* **Rejseplanen**, der i forbindelse med sine services opsamler og anvender navne­infor­mationer mm. om stoppe- og standsningssteder, stationer, seværdigheder og andre vigtige trafikmål
* **GeoDanmark**, der har ansvar for specifikationen af GeoDanmark’s bygningstema og vejmidte­tema, herunder for hvor­dan vejnavne mv. knyttes hertil.
* **Vejdirektoratet**, der har ansvaret for vejlovgivningen, for Den centrale Vej- og Stifor­teg­nelse (CVF) samt for digitale vejinformationer, herunder for referencepunkter langs vejnettet (kantpæle mv.), rastepladser mv.
* **Post Danmark**, der i medfør af Lov om Postbefordring har ansvaret for inddelingen af landet i postnumre samt for modtage­data­basen (MOD) og tilhørende systemer.
* **112-sekretariatet**, politi, brand- og ambulanceberedskabet samt beredskabet i øvrigt, der er afhængig af et konsekvent og intensivt genbrug af vejnavne, adresser samt stednavne og points of interrest.
* **Danske Regioner,** der bl.a. har ansvaret for forebyggelse, praksissektoren, sygehus­området, ambulance­bered­skabet, samt den regionale udvikling og kollektiv trafik.
* **Andre** **offentlige og private brugere** af vejnavne- og adressedata samt stednavne, som har behov for en enkel, sikker og konsistent tilgang til data, herunder eksempelvis Ar­bejds­tilsynet, Fødevarestyrelsen, Vejdirektoratet, Naturstyrelsen, Nationalt Sund­heds-It, Politiet, Forsvaret og Beredskabsstyrelsen og mange flere.

## Dataregistre mv. der er i spil

**BBR’s nuværende adresseregister** der i medfør af BBR-loven og adressebekendtgørelsen[[1]](#footnote-2), udgør det nuværende basisregister for landets adresser, inkl. de tilknyttede ”adressepunkter”, som sted­fæster hver adresse geografisk. Både vejnavne og adresserne fastsættes og registre­res i BBR af kommunerne efter de regler der er angivet i bekendtgørelsen. Vejnavne registre­res dog i CPR’s vejregister.

**BBR’s bygnings- og boligregister** der anvender de fastsatte adresser som identifikation af den enkelte grund, bygning, tekniske anlæg samt bolig- og erhvervsenhed mv.

**CPR’s vejregister,** der i medfør af adressebekendtgørelsen samt cirkulæret om CPR’s vej- og bolig­register[[2]](#footnote-3) indeholder oplysninger om landets vejnavne samt om disses beliggenhed i post­numre, supplerende bynavne, sogne, afstemningsområder samt en række andre distrikts­ind­delinger.

**CPR** der anvender adresserne som grundlag for folke­regi­stre­ringen, dvs. til angivelsen af de enkelte personers bopæl.

**CVR** der anvender adresserne mv. som grundlag for virksomhedsregistreringen, dvs. beliggen­heden af juridiske enheder og produktionsenheder.

**SKAT’s erhvervssystemer** der anvender adresserne som grundlag for primærregistreringen af visse virksomhedstyper.

**DST** der anvender adresserne som grundlag for registrering af virksomheder i form af offentlige institutioner.

**GST’s DAGI-system** (Danmarks Administrative, Geografiske Inddeling) som i dag, efter aftale med de pågældende ressortmyndigheder, registrerer den geografiske afgrænsning af kom­mu­ner, regioner, sogne, retskredse, politikredse, opstillingskredse samt postnumre.

**GST’s SNSOR-system** (Stednavne og Stamoplysningsregister) som indeholder GST’s historiske og nutidige registrering af ca. 20.000 stednavne, heriblandt Stednavneudvalgets ca. 25.000 autoriserede stednavne.

## Den forretningsmæssige begrundelse for programmet

### Baggrund

Danmarks adresser og administrative inddelinger spiller i dag en fundamental rolle som en fælles reference, der benyttes på tværs af forvaltnings­områ­der og sektorer. Oplysningen om en adresses beliggenhed i en bestemt administrativ enhed er i forbindelse med mange myn­dig­hedsopgaver en vigtig sagsoplysning.

Inden for politi-, beredskabs- og transportområdet og i det kraftigt voksende mar­ked for satel­lit­baseret navigation spiller stednavne en tilsvarende vigtig rolle. For alarmopkald og i løs­nin­ger for kørselsplanlægning og -optimering er sted­navne som ”Skejby Sygehus”, ”Fredericia Bane­gård” eller ”Grenen” ofte lige så vigtige som præcise adresser.

Også i den private sektor udgør data om adresser, administrative enheder og sted­navne en kritisk ressource ift. rationelle processer, effektiv transport samt logistik og som grundlag for ud­vikling af nye produkter og tjenester.

### Den nuværende situation

Der er i dag ikke sammenhæng mellem grunddata om postnumre, veje, adresser, stednavne og administrative områder.

Adresserne vedligeholdes af kommunerne i Bygnings- og Boligregisteret (BBR). På trods af dette vedligeholder mange offent­lige myndigheder desuden adresser i egne systemer. Der er eksempler på adressedata som kun ajourføres årligt. Er der fejl i en adresse, rettes fejlen ofte kun lokalt, mens den fejlagtige oplysning fortsat anvendes andre steder.

Dette giver den offentlige forvaltning ekstra omkostninger og betyder desuden at grund­læg­gende data om personer, virksomheder og ejendomme vanskeligt kan stilles sammen, fordi registrene anvender hvert sit adressegrundlag.

Stednavne registreres både centralt og mere sporadisk af forskellige myndigheder – oftest uden at der er mulighed for at dele og kombinere data.

Nogle administrative inddelinger dobbeltregistreres i dag, nemlig både i Danmarks admini­strative geografiske inddeling (DAGI) og i CPR’s Vejregister.

### Den fremtidige situation

Med hjemmel i BBR-loven etableres et egentligt, autoritativt adresseregister, og data herfra bruges som grundlag for registre­ringen i øvrige registre og løsninger, fx i CPR og CVR. CPR’s Vejregister udfases efter en passen­de overgangsperiode. Aktualiteten af adressedata øges, og eventuelle fejl og mangler skal rettes hurtigt.

Et stednavnesystem etableres. Alle myndigheder og private virksomheder har adgang til oplysningerne, som koordineres med adresseregisterets vejnavne og adresser.

Danmarks administrative geografiske inddeling (DAGI) udbygges som et grundregister, hvori relevante myndigheder vedligeholder data. Adressers og stednavnes beliggenhed i admini­stra­tive enheder og inddelinger afledes automatisk ud fra DAGI. De kommunale inddelinger og distrikter vedligeholdes efter ensartede standarder og normer.

Alle data stilles frit til rådighed for offentlige og private it-løsninger og –produkter via den fællesoffentlige datafordeler, som også etablerer en fælles besked- og hændelsesfordeler, som alle registre i delprogrammet bygger deres løsningsarkitektur op om. Besked – og hændelsesfordeleren er afgørende for at de nødvendige integrationer mellem systemerne kan etableres baseret på Service Orienteret Arkitektur (SOA), således at den ønskede funktionaliet kan opnås.

.

## Programmets baggrund

I regi af programmet om grunddata for vækst og effektivisering (Grunddataprogrammet) under den Fællesoffentlige Digitaliseringsstrategi 2011 – 2015, er der indgået en delaftale 2 om *Effektiv genbrug af grunddata om adresser, administrative enheder og stednavne* (herefter benævnt: *aftalen eller delaftalen*).

Aftalen beskriver overordnet hvilke aktiviteter der skal gennemføres og hvilke myndigheder der er ansvarlig for disse aktiviteter.

Aftalen er baseret på et forberedende arbejde som er gennemført indenfor hvert af de tre grunddataområder adres­ser, admini­strative enheder og stednavne. Forberedelserne har omfattet en fælles analyse af de nuværende arbejdsprocesser og den nuværende infra­struk­tur, efterfulgt af en specifikation af fremtidige, forbedrede processer og infrastruktur.

Se p. 29 for yderligere oplysninger og referencer til dokumenter om det forberedende arbejde.


På baggrund heraf er, ligeledes indenfor hvert af de tre grunddataområder, udarbejdet en busi­­ness case. Hver business case angiver de forventede omkostninger ved gennemførelsen af aftalen og estimerer de gevinster der vil være et resultat af forbedringerne.

# Rammer for programmet

## Beskrivelse af grundide

Selv om den offentlige sektor indsamler og vedligeholder ”state of the art”-data om adresser, stednavne og administrative enheder, udnyttes disse datasamlinger ikke i overensstemmelse med deres potentiale.

Tidligere tiltag har høstet nogle af gevinsterne, men betydelige gevinster udestår stadig. Resul­ta­tet er, at der spildes ressourcer både i den offentlige og i den private sektor, og at der sker fejl, som kos­ter penge, og som i en ulykkessituation kan have alvorlige konsekvenser.



Figur 2‑1: De tre dataområder som er omfattet af programmet

## Forretningsmæssige mål

Der etableres et grundlag for effektivt og konsekvent genbrug af grund­data om adresser, sted­navne og administrative enheder med henblik på, at disse grunddata:

* Danner et fælles grundlag for en effektiv, sammen­hæn­gen­de digital for­valtning
* Bidrager til konkurrencedygtighed, vækst og innovation hos virksomhederne
* Anvendes som entydig reference for politi-, ulykkes- og krise­beredskab.

Aftalen omfatter en forbedring af datagrundlaget og etablerer en sammen­hæn­gende infra­struktur, der sikrer, at data stilles rådighed for offentlige og private brugere på en effektiv og sikker måde.

## Mål

Delaftale 2 konkretiserer de enkelte aktørers aktiviteter (mål) således:

### Adresser

1. De autoritative grunddata om adresser registreres af kommu­nerne efter BBR-loven. MBBL etablerer i medfør af BBR-loven et særskilt adresse­register og fastlægger krav til datakvalitet og aktualitet.
2. Kommunerne fastsætter et antal supplerende adresser i områder, hvor adresserne mangler. MBBL bistår kommunerne hermed.
3. Registreringen af vejnavne og oplysninger om vejnavnes og adressers belig­genhed i administrative inddelinger overføres til adresseregisteret fra CPR. CPR’s Vejregister udfases efter en overgangsperiode.
4. CPR tager de autoritative adresser i brug som grundlag for folkeregistre­rin­gen.
5. CVR, SKAT og Danmarks Statistik tager de autoritative adresser i brug som grundlag for virksomhedsregistreringen.
6. Offentlige myndigheder i øvrigt skal lægge de autoritative grunddata om adresser til grund for deres adresseanvendelse.

### Stednavne

1. GST moderniserer sit stednavnesystem, så det er muligt for andre parter at etablere integration til egne systemer og indmelde nye stednavne.

### Administrative inddelinger

1. GST sikrer, at nationale administrative inddelinger (fx sogn og postnumre) og obligatoriske kommunale distrikts­inddelinger (fx afstemningsområder) samt supplerende bynavne registreres i GST’s DAGI-system. Dataansva­ret er uforandret hos den myndighed, der fastlægger den pågælden­de inddeling.
2. GST etablerer en it-kom­po­nent, som kan procesunderstøtte ændringer i en administrativ inddeling.
3. GST og kommunerne aftaler, hvordan de frivillige kommunale data om distrikter kan videreføres i kommunalt regi, når CPR Vejregistret nedlægges.

### Adgang til grunddata om adresser, administrative enheder og stednavne

1. Grunddata om adresser, administrative inddelinger og stednavne distribueres via datafordeleren og kan frit anvendes af myndigheder og private til kommercielle og ikke-kommercielle formål.
2. Det aftales nærmere hvordan grunddataregistermyndighedernes forvaltningsmæssige forpligtelser vedr. distribution opfyldes når distribution sker via Datafordeleren.

### Adresseprogrammets realisering

1. MBBL koordinerer, i samarbejde med GST, Adresseprogrammets realise­ring, herunder:
   1. Etablerer en fælles plan, der sikrer at aftaleparternes leverancer har den aftalte kvalitet, er indbyrdes sammenhængende og leveres rettidigt.
   2. Rapporterer og følger op på, at implementeringens fremdrift sker som aftalt og er koordineret med Grunddataprogrammet i øvrigt.
   3. Understøtter offentlige og private anvendere af adresser, administrative inddelinger og stednavne og informerer om de ændringer og nye muligheder, som følger med de autoritative grunddata på Datafordeleren.

## Leverancer

Programmet skal levere resultater som fastlagt i aftalen. Programmet udarbejder og vedligeholder en fælles implementeringsplan (se afsnit 4.1), som dels fastlægger de enkelte aktørers leverancer og dels beskriver leverancernes kvalitet,de tværgående afhængigheder samt afhængigheder til øvrige delprogrammer. Delprogrammet har særligt fokus på den tværgående koordinering, herunder gennemførsel af lovgivningsaktiviteter, test- og kvalitetssikring samt gevinstrealisering.

De enkelte aftaleparter gennemfører aftalte aktiviteter og leverer til programmet i overens­stemmelse med den fælles implementeringsplan.

# Aktørernes nuværende opgaver i relation til programmet

Nedenfor beskrives aktørernes nuværende opgaver og overordnede ansvar i relation til pro­grammets realisering.

I styringsdokuments Bilag 1 gengives flere detaljer om hver enkelt aktørs ansvar med relation til programmets infrastruktur- og grunddataforbedringer, samt ansvar og konsekvenser mht. procesændringer.

Ministeriet for By, Bolig og Landdistrikter, MBBL

Overordnet beskrivelse af aktørens opgaveportefølje med fokus på evt. ændringer

MBBL er ressortmyndighed for vejnavne og adresser og har i medfør af BBR-lovens §§ 3a - 3 g det overordnede ansvar for kommunernes fastsættelse og registrering af vejnavne og adresser mv.

MBBL sikrer datainfrastrukturen og har ansvaret for det nuværende adresseregister i BBR samt for at adressedata stilles til rådighed for brugerne gennem Den Offentlige Infor­mation­s­server (OIS) og nettjenester (AWS). MBBL har samordnings­ansvaret for den øvrige indsats på områ­det og er myndighed for adresserne i forhold til INSPIRE-direktivet.

MBBL er i medfør af BBR-lovens § 3 f stk. 4 ansvarlig for at oplysninger om postnumre og deres geografiske afgrænsning er til rådighed for brugerne i form af det officielle postnum­mer­kort som efter aftale vedligeholdes i DAGI-systemet.

MBBL er overordnet ansvarlig for programmets gennemførelse herunder for styring, samord­ning og udvikling (governance), for forbedringerne af infrastruktur og grunddata og for ændrin­ger i lovgivning og regler. MBBL varetager programmets sekretariatsfunktion i samarbejde med GST.

MBBL vil efter delprogrammets gennemførelse få en øget myndighedsopgave.

Geodatastyrelsen, GST

Overordnet beskrivelse af aktørens opgaveportefølje med fokus på evt. ændringer

GST har i dag ansvaret for samordningen og udviklingen af den geografiske infrastruktur, for gennemførelsen af INSPIRE direktivet, samt for at stille de geografiske grunddata til rådighed for brugerne, først og fremmest gennem Kortforsyningen.

I forbindelse med programmet har GST ansvaret for drift og vedligeholdelse af:

* matriklen, der danner det juridiske geodatagrundlag for BBR’s regi­strering af adresser og adressepunkter
* digitalt vejmidtetema som vedligeholdes i GeoDanmark-samarbejdet med CPR’s vejkode som nøgle
* den såkaldte ”digitale opslagstavle” (DIVA) efter aftale med MBBL. DIVA publicerer kommunernes oplysninger om beliggenheden af nye vejnavne
* som led i Kortforsyningen en række nettjenester der udstiller BBR’s adressedata online som webservices og open source komponenter samt til download
* DAGI-systemet (Danmarks Administrative, Geografiske Inddeling), som registrerer den geografiske afgrænsning af kommuner, regioner, sogne, politikredse, retskredse, op­stil­lingsområder og postnumre
* SNSOR-systemet (Stednavne og Stamoplysningsregistret), hvori GST har registreret ca. 200.000 stednavne

GST skal udfase DIVA-opslagstavlen. Kortforsy­ningens net­tjene­ster der udstiller adressedata mv., er omfattet af business casen for den fællesoffentlige datafordeler.

GST er overordnet ansvarlig for programmets gennemførelse og videre drift for så vidt angår dataområderne administrative enheder og stednavne, herunder for de aftalte forbedringer af infrastruktur og grunddata og for ændrin­ger i lovgivning og regler.

GST varetager programmets sekretariatsfunktion i samarbejde med MBBL.

GeoDanmark

Overordnet beskrivelse af aktørens opgaveportefølje med fokus på evt. ændringer

GeoDanmark er en forening, hvor stat og kommuner er medlemmer. GeoDanmark udvikler og vedligeholder en specifikation for en fællesoffentligt geografisk administrationsgrundlag (GeoDanmark, digitalt kortværk) samt udvikler og er ansvarlig for drift og udvikling af en IT-løsning til lagring og udstilling af GeoDanmark-data.

Programmet vil i forhold til GeoDanmark særligt relatere sig til dannelsen af ”Navngiven vej”.

Økonomi- og Indenrigsministeriet, CPR-kontoret

Overordnet beskrivelse af aktørens opgaveportefølje med fokus på evt. ændringer

CPR-kontoret er ressortmyndighed for folkeregistreringen. CPR er ansvarlig for CPR-systemet herunder CPR’s vejregister (CPR Vej). I relation til nærværende program varetager CPR-kontoret følgende opgaver:

* Stiller CPR-systemets funktionalitet til rådighed, som muliggør, at en persons bopæls­adres­se kan tilknyttes personen
* Stiller CPR-snitflader til rådighed for digitale løsninger til håndtering af person­oplysninger, f.eks. løsninger til digitale flytteanmeldelser
* Stiller CPR Vejs funktionalitet til rådighed, således at kommunerne kan registrere vejnavne samt oplysningen om adressers placering i en række distrikter (f.eks. post­nummer, sogn, afstemningsområde eller skoledistrikt)

CPR vil efter gennemførelsen af programmet varetage de samme grundlæggende opgaver. Programmet vil dog med­føre behov for at CPR gennemfører ændringer i den it-infrastruktur, der understøtter opga­ver­ne, herunder udfaser CPR Vej.

Økonomi- og Indenrigsministeriet har ansvaret for den kommunale og regionale inddeling af Danmark, og herunder for de enkelte kommuners og regioners geografiske afgrænsning.

Økonomi- og Indenrigsministeriet har endvidere i medfør af valgloven, det overordnede ans­var for inddelingen af landet i opstillingskredse, storkredse og landsdele mv., samt for kom­mu­nernes fastlæggelse af afstemningsområder, og dermed for disse områders geogra­fiske afgræns­ning.

Erhvervsstyrelsen, ERST (CVR)

Overordnet beskrivelse af aktørens opgaveportefølje med fokus på evt. ændringer

CVR (Erhvervsstyrelsen, ERST) varetager al grundregistrering af virksomheder. For selskaber (ApS, A/S mv.) er ERST ejer af data, mens SKAT er ejer af data om det personligt ejede virk­som­heder og godkender alle virksomhedsregistreringer.

I relation til dette program varetager CVR følgende væsentlige opgaver:

* Stiller den funktionalitet til rådighed, som muliggør, at en virksomhed kan registreres med tilhørende adresse
* Stiller snitflader til rådighed for digitale løsninger til håndtering af virksomheds­oplys­ninger

CVR vil også efter gennemførelse af programmet varetage disse opgaver.

SKAT

Overordnet beskrivelse af aktørens opgaveportefølje med fokus på evt. ændringer

I forbindelse med nærværende program er det alene SKAT’s rolle i forbindelse med registre­ring af virksomheder og overførsel af disse til CVR, der er relevant.

Programmet medfører ikke ændringer i varetagelsen af denne myndighedsopgave.

Danmarks Statistik

Overordnet beskrivelse af aktørens opgaveportefølje med fokus på evt. ændringer

I forbindelse med nærværende program er det alene Danmarksstatistiks rolle i forbindelse med registrering af virksomheder  i form af offentlige institutioner, der er relevant.

Programmet medfører ikke ændringer i varetagelsen af denne myndighedsopgave.

Den kommunale adressemyndighed

Overordnet beskrivelse af aktørens opgaveportefølje med fokus på evt. ændringer

Selv om programmet ikke ændrer kommunernes overordnede rolle og opgaveportefølje som adressemyndighed, vil det udvide kravene til adressemyndighedens opgaveløsning.

De udvidede krav er dels afledt af programmets mål om at opnå et udvidet og systematisk gen­brug af vejnavne- og adressedata – dvs. således at brugerkredsen udvides, hvorved antallet af sags­behandlinger og borgerhenvendelser vil øges – dels en følge af, at programmet sigter på en generel forbedring af aktualiteten og kvali­teten af grunddata.

Programmets krav til kvalitet og aktualitet af vejnavne- og adressedata vil blive præciseret i en bekendtgørelse e.l.

Kommunen som registeransvarlig for visse admini­stra­tive inddelinger og øvrige distrikter

Overordnet beskrivelse af aktørens opgaveportefølje med fokus på evt. ændringer

Kommunerne registrerer i dag en række administrative inddelinger i CPR’s vejregister.

Visse inddelinger er obligatoriske og landsdækkende, nemlig postnummer, evt. supplerende bynavne, sogn, samt afstemningsområde (valgdistrikt). Andre distriktsinddelinger er frivillige og kommunale, f.eks. skoledistrikt, socialdistrikt o.l.

Registreringen sker i alle tilfælde manuelt ved hjælp af husnummerintervaller for hvert vej­navn (i CPR vej kaldet vejdistrikter) på basis af oplysninger fra den myndighed eller funk­tion, som har ansvaret for inddelingen eller distriktet.

# Principper for implementeringen

## Fælles implementeringsplan

Delprogrammet l udarbejdede en *fælles implementeringsplan* i foråret 2013, der havde til formål at give en samlet oversigt over programmets gennemførelse. I november 2014 reviderede delprogrammet implementeringsplanen . Projekter med tilhørende leverancer samles i imple­menteringsplanen.

Planen medtager såvel aktiviteter, hvor den enkelte aftalepartner har det fulde implemen­te­ringsansvar, som aktiviteter af tværgående art herunder afhængigheder til øvrige delprogrammer, herunder GD7 og GD1. Planens prioriterer det tværgående, hvorfor der er mindre fokus på detaljer, som alene har betydning for den enkelte aftalepart.

Den fælles implementeringsplan er det centrale styringsgrundlag for det samlede program. Aftaleparterne er således forpligtet i forhold til de leverancer og tidsfrister, der er meldt ind til implementeringsplanen.

I den fælles implementeringsplan fastlægges implementeringsrækkefølgen af de aktiviteter, som skaber afhængigheder hos andre aktører bl.a. GeoDanmark, men afdækker og indarbejder også hvor der er afhængigheder til aktiviteter i andre delprogrammer f.eks. GD1, GD7 og GD8. Eksempler på indbyrdes afhængigheder som (hvis de ikke håndteres korrekt) kan være årsag til flaskehalsproblemer, er:

* Fastlæggelse af en fælles målarkitektur og datamodel med aftalte systemsnitflader, som grundlag for kravsspecifikation og udvikling af moderniserede system mv.
* Datavask og migrering af grunddata fra eksisterende registre til nye moderniserede registre og systemer
* Tværgående kvalitetssikring og integrationstest for i forskellige faser at sikre at delprogrammets forretningsmæssige mål kan opfyldes.
* Fastlæggelse af fælles sikkerhedsmodel inkl. governance på tværs af grunddataprogrammet
* Afklaring omkring distribution af data via Datafordeleren herunder governance så som dataleverancespecifikationer, databehandleraftaler, datadistributionsaftaler mm.
* Fastsættelse af supplerende adresser for erhvervsvirksomheder mv. som et fyldest­gørende grundlag for virksomhedsregistreringen

Den fælles implementeringsplan skal derfor give et præcist overblik over:

* De produkter programmet som helhed skal levere.
* Sammenhængen mellem disse leverancer i form af forudsætninger og andre former for afhængighed mellem de forskellige leverancer.
* Hvilke projekter og hvilke aktiviteter der skal leverede de enkelte produkter.
* Den tidsmæssige indplacering af de enkelte aktiviteter – herunder tidsfrist for hvornår de enkelte leverancer skal foreligge.

Den fælles implementeringsplan skal supplere den arbejdsplanlægning, som er nødvendig for aftaleparternes styring af egne projekter. Den fælles implementeringsplan skal sikre og doku­mentere, at aftaleparternes egne/interne implementeringsplaner er koordineret indbyrdes.

På delprogramniveau er der behov for en løbende indsigt i fremdriften ift. de aftalte leverancer. Dette skyldes bl.a., at en forsinkelse hos en aftalepartner kan have konsekvenser for projekter og aktiviteter hos en anden aftalepartner.

Der er derfor behov for en løbende rapportering og opfølgning på fremdriften – specielt ift. om produkterne når i mål i rette kvalitet til aftalt tidsfrist.

Der vil naturligvis herudover være behov for en række andre styringselementer – som f.eks. business case, budget­ter og budgetopfølgning, ressourceallokering, gevinstrealisering m.m. – ligesom det enkelte projekt også vil have behov for forskellige styringsredskaber jf. Statens projektmodel.

## Fælles implementeringsplan

## 

I foråret 2013 udarbejdede delprogrammet en principplan for implementeringen af de aktiviteter, som er skitseret i oplæggene til business case for hver af delprogrammets tre dataområder.

Som følge af forsinkelser i andre dele af grunddataprogrammet gennemførte GD2 i efteråret 2014 en replanlægning, som mundede ud i en opdateret implementeringsplan, som blev godkendt af GD2 styregruppen i november 2014. En oversigt over Implementeringsplan 2.0 ses i figur 4-1 nedenfor. Læsevejledning til oversigten kan ses i figur 4-2.

Figur 4- 1 Implementeringsplan for GD2/Adresseprogrammet



Figur 4-2 Læsevejledning til GD2’ implementeringsplan

|  |  |
| --- | --- |
| GD2’s registerprojekter;   * Danmarks Adresseregieter (DAR) * Adressewebservices (AWS) * Danmarks geografiske inddeling (DAGI) * Stednavne | Viser implementeringsplanen for de registre der er omfattet af delaftalen. |
| Tilknyttede anvenderprojekter;   * Supplerende adresser * CPR * Digital flytning * CVR * SKAT * Danmarks statistik | Viser implementeringsplanen for de tilknyttede anvenderprojekter som er en væsentlig forudsætning for gevinstrealiseringen. |
| Fælles GD1/GD2 opgaver   * Sammenstillede services * fælles opgaver, test mv. * GD7 referenceimplementering | Plan for udvikling af sammenstillede udstillingsservices og fælles testaktiviteter.  Plan for GD7 referenceimplementering |
| Hovedmilepæle for GD1, GD2, GD7, GD8  Hovedmilepæle for FOT (GeoDanmark) | Viser milepæle for projekter/programmer hvortil GD2 har afhængigheder |

# Organisering

En gennemførelse af aftalen om effektiv genbrug af grunddata om adresser, administra­tive enheder og stednavne indeholder mange projekter med gensidige afhængigheder og styres derfor som et (del)-*program*.


Delprogrammets primære opgave er sikring af, at der sker en samordnet og koordineret realise­ring af den enkelte aktørs forpligtelser i forhold til grunddataaftalen. Det er ligeledes delprogram­met, der i spørgsmål vedrørende grunddataaftalen koordinerer med Grunddatabestyrelsen.

Delprogrammet ledes af en *styregruppe* med deltagelse af aftaleparterne. MBBL varetager for­mand­skabet for delprogramstyregruppen.


Til delprogrammet er knyttet et *sekre­tariat*, som forestår den daglige delprogramledelse. Sekre­tariats­funktionerne varetages af MBBL i samarbejde med GST, med MBBL som ansvarlig for adresser og GST for administrative en­he­der og stednavne.

Aftaleparternes implementering af de aftalte aktiviteter, som den enkelte aftalepart har an­sva­ret for, organiseres og styres som et eller flere *projekter*, der er underordnet den fælles imple­menteringsplan. Nedenstående diagrammer illustrerer henholdsvis grunddataprogrammets og delprogrammets organisering. Det bemærkes at aftaleparternes organisering af projekterne ikke er medtaget i diagrammet. For oplysninger herom henvises til de enkelte projektinitieringsdokumenter.

Figur 5‑1: Grunddataprogrammets organisering og sammenhæng til delprogrammerne.



Figur 5‑2: Delprogrammets organisering og aftaleparternes projekter.



KL og kommunerne vil i særlig grad have ansvar for realiseringen af projekterne for adres­se­­register og supple­ren­de adresser.

Hver aftalepart og projekt har en økonomi som er fastlagt i forbindelse med aftalen.

De enkelte aftaleparter tager stilling til om der er behov for at etablere delprojekter, projekt­styre­gruppe mv.

Organiseringen gør styringen af de enkelte projekters tværgående koordinationsaktiviteter til en fælles opgave, som varetages af delprogrammet. Dermed aflastes projekterne i forhold til kra­vet om detailkendskab til de øvrige projekter. Samtidig får projekterne mulighed for at skabe en mere faglig profil med fokus på egne aktiviteter. Dette ændrer naturligvis ikke projekternes ansvar med hensyn til at levere i overensstemmelse med den aftalte implementeringsplan.

Større tværgående koordinationsopgaver som f.eks. lovgivningsarbejdet samt kvalitetssikring og test organiseres som støtteprojekter under programsekretariatet.

Den praktiske delprogramkoordination sker i et *projektforum* med deltagelse af repræsentanter fra aftaleparternes projekter.Programsekretariatet leder projektforum.

Bilag 2 indeholder flere detaljer om organiseringen af roller og ansvarsfordeling.

Realiseringen af aftalen vil give anledning til en række ændringer, både for de parter som har til opgave at skabe og vedligeholde de relevante grunddata om adresser, administrative enheder og stednavne, og for de mange, mange offentlige og private parter, der skal anvende de forbedrede grunddata og infrastruktur.

Der er derfor behov for på et tidligt tidspunkt og løbende, at *kommunikere* med omverdenen om de forestående ændringer. Det vil i denne forbindelse være hensigtsmæssigt at etablere et eller flere eksterne kommunikationsfora for de betydende dataanvendere, både i den offent­lige og private sektor.

Programmet varetager en sådan *tværgående kommunikation*. Programmet håndterer ikke kommunikationen med aktører og samarbejdspartnere, hvor samarbejdet primært har betyd­ning for de enkelte projekter.

Eksempel: GST kommunikerer – uden om programmet – med Kirkeministeriet om tilret­te­læggelse af procedurerne i forbindelse med ændringer i sogneinddelingen.

# Økonomi, budget

**Anmærkning:**

**Delprogrammets opdaterede business cases er opstillet ifm. delprogrammets opstart foråret 2013 og blev i denne sammenhæng fordelt på delprogrammets aktører. Der er siden sket en række forskydninger og ændringer, hvor økonomi er håndteret gennem de enkelte institutioner. Disse er ikke afspejlet i dette kapitel, der i sin foreliggende form alene har til formål at illustrere størrelsen og fordelingen af de omkostninger og gevinster som er indeholdt i delprogrammet. Økonomitallene vil ikke blive opdateret yderligere i dette dokument.**

Nedenstående tabel sammenfatter omkostningerne til at gennemføre programmet om *Effek­tivt genbrug af grunddata om adresser, administrative enheder og stednavne*. Omkostningerne indgår i de tre business cases, der ligger bag aftalen og er, for statens ved­kommende, indreg­net i FFL 2013.



Tabel 6‑1: Budget (mio. kr.) for gennemførelse af aftalen. Budgettet er udgiftsbaseret før afskrivninger og risikokorrektion, jf. DIGST’s business case model. CVR’s omkostninger i aftalen er indregnet i Erhvervsstyrelsens igangværende BC for modernisering af erhvervssystemerne. SKAT indgår ikke som part i delaftalen og SKAT’s omkostninger indgår dermed ikke i grunddataprogrammet.

# Referencer

Følgende dokumenter indgår i grundlaget for delprogrammet:

* Grunddataprogrammets delaftale 2: Effektivt genbrug af grunddata om adresser, administrative enheder og stednavne, 10 maj 2012
* Revideret aftalegrundlag for Adresseprogrammet, januar 2015
* Business case for genbrug af adressedata; Digitaliseringsstyrelsen; maj 2012
* Opdateret BC for adressedelen af Adresseprogrammet, maj 2013
* Business case for genbrug af data om administrative landindelinger; Digitaliserings- styrelsen; maj 2012
* Business case for genbrug af stednavnedata; Digitaliseringsstyrelsen; maj 2012Adresseprogrammets – Implementeringsplan v1.0, Ministeriet for By, Bolig og Landdistrikter; maj 2013.
* Adresseprogrammets – Implementeringsplan v2.0, Ministeriet for By, Bolig og Landdistrikter; november 2014.
* Adresseprogrammet – Målarkitektur, Ministeriet for By, Bolig og Landdistrikter; maj 2013.
* Fælles arkitekturrammer for GD1/GD2/GD7, Ministeriet for By, Bolig og Landdistrikter; juni 2014

Særligt om adresser:

* Business case for genbrug af adressedata; Digitaliseringsstyrelsen; maj 2012
* Brug adresserne effektivt – informationsfolder (12 s.), MBBL, marts 2012
* 10.2b Genbrug af adressedata - Kvalificering af business case: Grundlag for business casen, MBBL marts 2012
* 10.2b Genbrug af adressedata - Kvalificering af business case: Arbejdspakke 1, Processer ift. dannelse af vejnavne og adresser, MBBL, december 2011
* 10.2b Genbrug af adressedata - Kvalificering af business case: Arbejdspakke 2, Processer ift. Genbrug af adressedata på erhvervsområdet, MBBL, december 2011
* 10.2b Genbrug af adressedata - Kvalificering af business case: Arbejdspakke 3, Processer ift. Genbrug af adressedata på person, MBBL, december 2011
* 10.2b Genbrug af adressedata - Kvalificering af business case: Arbejdspakke 4, Processer ift. Genbrug af adresser i øvrigt, MBBL, december 2011
* 10.2b Genbrug af adressedata - Kvalificering af business case: Arbejdspakke 5, Infrastruktur, MBBL, december 2011
* 10.2b Genbrug af adressedata - Kvalificering af business case: Arbejdspakke 2.5, Registrering af supplerende erhvervsadresser mv., MBBL, februar 2012

Særligt om administrative enheder:

[dokumentliste følger]

Særligt om stednavne:

[dokumentliste følger]


# BILAG 1: Aktørernes ansvar under og efter implementeringen af programmet

Der er i efteråret 2011 gennemført analyser af arbejdsprocesser og infrastruktur, der beskriver den fremtidige situation med forbedrede grunddata, ny infrastruktur, samt forenklede og ændrede arbejdsprocesser hos kommuner og stat.

Dette er grundlaget for i det følgende for hver berørt aktør at beskrive:

* Overordnet beskrivelse af aktørens opgaveportefølje med relation til programmet
* Resume af aktørens ansvar for infrastrukturforbedringer
* Resume af aktørens ansvar for grunddataforbedringer
* Beskrivelse procesændringer (nye/ændrede/bortfaldne processer)

I en række tilfælde henviser beskrivelsen til det øverste modenhedsniveau for adresser, ”N5” som forklaret på illustrationen herunder (Figur 8‑1).



Figur 8‑1: Fem niveauer af adresse-modenhed: Mange offent­lige it-systemer er i dag på ni­veau N0-N2. Flere centrale systemer, f.eks. CPR og CVR er på N3. Meget få of­fent­lige systemer er på N4. BBR’s nuværende og adresseregisterets fremtidige adres­sedata er på N5. programmet sigter på at flytte alle myndig­heder­nes op på dette niveau N5.

Ministeriet for By, Bolig og Landdistrikter, MBBL

Overordnet beskrivelse af aktørens opgaveportefølje med fokus på evt. ændringer

MBBL er ressortmyndighed for vejnavne og adresser og har i medfør af BBR-lovens §§ 3a - 3 g det overordnede ansvar for kommunernes fastsættelse og registrering af vejnavne og adresser mv.

MBBL sikrer datainfrastrukturen og har ansvaret for det nuværende adresseregister i BBR samt for at BBR’s adressedata stilles til rådighed for brugerne gennem Den Offentlige Infor­mation­s­server (OIS) og nettjenester (AWS). MBBL har samordnings­ansvaret for den øvrige indsats på områ­det og er myndighed for adresserne i forhold til INSPIRE-direktivet.

Den nuværende aftale mellem MBBL, KL og Kombit om uddelegering af BBR udløber og skal genfor­handles ved udgangen af 2012.

MBBL er i medfør af BBR-lovens § 3 f stk. 4 ansvarlig for at oplysninger om postnumre og deres geografiske afgrænsning er til rådighed for brugerne i form af det officielle postnum­mer­kort som efter aftale vedligeholdes i DAGI-systemet.

MBBL er overordnet ansvarlig for programmets gennemførelse herunder for styring, samord­ning og udvikling (governance), for forbedringerne af infrastruktur og grunddata og for ændrin­ger i lovgivning og regler. MBBL varetager programmets sekretariatsfunktion i samarbejde med GST.

Resume af aktørens ansvar for infrastrukturforbedringer

MBBL er ansvarlig for etablering og udvikling af en ny effektiv og pålidelig datadistribu­tion for adresser via den fællesoffentlige datafordeler.

Med hjemmel i BBR-loven er MBBL ansvarlig for etablering, drift og udvikling af et nyt, egent­ligt adresseregister med til­hørende bruger­klienter[[3]](#footnote-4), snitflader og støttekomponenter. Dette sker i samarbejde med kom­mu­nerne som er anvendere af registret i overensstemmelse med den gældende delegationsaftale.

MBBL er endvidere ansvarlig for, at koordinere at de for­skellige aktører tilvejebringer de nød­ven­dige snit­fla­der og funktionalitet i forhold til adresseregisteret, her­under først og fremmest matriklen, DAGI-systemet, GeoDanmark, BBR-bygning/bolig, CPR, CVR og SKAT’s erhvervssystemer.

MBBL skal sikre at adresseregisteret udstiller en service, der gør det muligt for DAGI-systemet at kontrol­lere, om der ligger adresser i et bestemt område, hvor den obligatoriske landinddeling fore­ta­ger en ændring.

MBBL skal, sammen med CPR og Selvstyret, etablere en løsning for vejdistrikter på Grønland.

MBBL skal, sammen med Post Danmark og Københavns samt Frederiksberg kommune eta­ble­re en løsning for de særlige ”gadepostnumre” i København K og V hhv. Frederiksberg C.

MBBL skal forestå projektledelsen og gennemføre de nødvendige lov- og regelændringer.

MBBL skal udfase adressedistributionen gennem OIS og de eksisterende adressedata-tjenester (AWS), når disse kan overtages af datafordeleren.

Resume af aktørens ansvar for grunddataforbedringer

MBBL er overordnet ansvarlig for gennemførelse af programmets grunddatafor­bed­ringer:

* Tilrettelæggelse og forberedelse af kommunernes fastsættelse og efterfølgende regi­strering af et antal supplerende erhvervsadresser mv., herunder for organisering og bemand­ing af den til­hørende ”taskforce” [[4]](#footnote-5)
* Vask af nuværende vejnavne- og adressedata mod eksisterende specifikationer
* Opgradering af de nuværende vejnavne- og adressedata for så vidt angår: Navn­given vej, vejnavneområde[[5]](#footnote-6), adressepunkt til alle adresser, CPR ”lokalitet” til ”bygnings­navn” samt kobling af adressepunkt til vejmidte
* Bistand til GST’s etablering af supplerende bynavn og afstemningsområder som geo­grafisk tema i DAGI

Beskrivelse af procesændringer (nye/ændrede/bortfaldne processer)

MBBL vil, som overordnet myndighed for vejnavne og adresser og ansvarlig for den nye infra­struktur, få en øget opgave med styring af opgaveporteføljen, herunder også mht. lov­giv­ning, samordning, support og udvik­ling i forhold til distributionen af adressedata via data­for­deleren.

Geodatastyrelsen, GST

Overordnet beskrivelse af aktørens opgaveportefølje med fokus på evt. ændringer

GST har i dag ansvaret for samordningen og udviklingen af den geografiske infrastruktur, for gennemførelsen af INSPIRE direktivet, samt for at stille de geografiske grunddata til rådighed for brugerne, først og fremmest gennem Kortforsyningen.

I forbindelse med programmet har GST ansvaret for drift og vedligeholdelse af:

* matriklen, der danner det juridiske geodatagrundlag for regi­streringen af adresser og adressepunkter
* digitalt vejmidtetema som dog vedligeholdes i GeoDanmark-samarbejdet med CPR’s vejkode som nøgle
* den såkaldte ”digitale opslagstavle” (DIVA) efter aftale med MBBL. DIVA publicerer kommunernes oplysninger om beliggenheden af nye vejnavne
* som led i Kortforsyningen en række nettjenester der udstiller BBR’s adressedata online som webservices og open source komponenter samt til download
* DAGI-systemet (Danmarks Administrative, Geografiske Inddeling), som registrerer den geografiske afgrænsning af kommuner, regioner, sogne, politikredse, retskredse, op­stil­lingsområder og postnumre
* SNSOR-systemet (Stednavne og Stamoplysningsregistret), hvori GST har registreret ca. 200.000 stednavne

GST skal udfase DIVA-opslagstavlen. Kortforsy­ningens net­tjene­ster der udstiller adressedata mv., er omfattet af business casen for den fællesoffentlige datafordeler.

GST er overordnet ansvarlig for programmets gennemførelse og videre drift for så vidt angår dataområderne administrative enheder og stednavne, herunder for de aftalte forbedringer af infrastruktur og grunddata og for ændrin­ger i lovgivning og regler.

GST varetager programmets sekretariatsfunktion i samarbejde med MBBL.

Resume af aktørens ansvar for infrastrukturforbedringer

GST skal (via datafordeleren) stille matrikelkortet inkl. den kommende præmatrikel, til rådig­hed for adresseregisteret og dettes bruger­klienter, således at matrikelkortet kan dan­ne den geografiske baggrund for registreringen af vejnavne og adresser.

GST skal endvidere stille matrikelkortet til rådighed for DAGI-systemet (se nedenfor) som juridisk grundlag for kommune- og sogneinddelingen og som underlag for afgrænsningen af post­num­re, supplerende bynavne, opstillingskredse og afstemningsområder.

GST har ansvaret for at etablere, drive og udvikle et DAGI-system til håndtering og udstilling af en række landinddelinger som geografiske temaer, således at bl.a. adresseregisteret har sikker online adgang til dem. For nærværende program gælder det især: kommuner, sogne, postnumre, supplerende by­nav­ne og afstemningsområder (se også grunddataforbedringer nedenfor).

GST skal aftale med kommunerne, hvordan der sikres samspil imellem DAGI og kommunale data om distrikter, når CPR’s vejregister nedlægges.

GST skal stille DAGI til rådighed for adresseregisteret og dettes bruger­klienter således at DAGI’s temaer kan anvendes som geografiske baggrund for registreringen af vejnavne og adresser, og således at adresseregisteret via en webservice kan indhente oplysning om en navngiven vejs, hhv. en adresses beliggenhed i et bestemt område (f.eks. postnummer).

GST skal modernisere sit stednavnesystem, så det er muligt for andre parter at etablere integration til egne systemer og indmelde nye stednavne.

GST skal etablere og udvikle en effektiv og pålidelig datadistribu­tion for de administrative enheder og stednavne, via den fællesoffentlige datafordeler.

Resume af aktørens ansvar for grunddataforbedringer

GST skal bistå MBBL og kommunerne med at etablere:

* opgradering af de nuværende vejnavne- og adressedata for så vidt angår navngiven vej, vejnavneområde samt kobling af adressepunkt til vejmidte
* geografiske temaer for landinddel­in­ger­ne af typen ”supplerende bynavne” og ”afstem­nings­områder”

GST skal etablere øvrige geografiske temaer for administrative enheder i overensstemmelse med forarbejderne og business casen herfor.

Beskrivelse af procesændringer (nye/ændrede/bortfaldne processer)

GST’s processer i forbindelse med drift og publicering på den digitale opslagstavle (DIVA) bort­falder.

GST’s processer i forbindelse med drift og vedligehold af Kortforsyningens nettjenester der ud­stiller adressedata mv., medtages ikke i denne business case.

GST vil, som overordnet ansvarlig for registreringen af administrative enheder i DAGI-syste­met, hhv. for stednavnene i stednavnesystem, få en øget opgave med styring af opgave­porteføljen, herunder også mht. samordning, support og udvik­ling.

FOT-danmark

Overordnet beskrivelse af aktørens opgaveportefølje med fokus på evt. ændringer

FOT-danmark er en forening, hvor stat og kommuner er medlemmer. FOT-danmark udvikler og vedligeholder en specifikation for en fællesoffentligt geografisk administrationsgrundlag (FOT, digitalt kortværk) samt udvikler og er ansvarlig for drift og udvikling af en IT-løsning til lagring og udstilling af FOT.

Programmet vil i forhold til FOT-danmark særligt relatere sig dannelsen af ”Navngiven vej” og dermed til, hvordan FOT-danmark tilrettelægger ajourføringen af FOT’s vejmidter. [[6]](#footnote-7)

FOT’s data vil udgøre det geografiske grundlag for GST’s stednavnesystem, idet sted­navnene i størst muligt omfang vil anvende FOT’s identifikationer som geografisk reference.

FOT’s data (f.eks. kystlinje, vandløbsmidte, mv.) vil endvidere udgøre den geografiske bag­grund for ajourføring af de administrative grænser i GST’s DAGI-system.

Resume af aktørens ansvar for infrastrukturforbedringer

FOT-danmark skal udstille FOT kortdata for adresseregisteret og dettes bruger­klienter således at FOT kan danne den geografiske baggrund for registreringen af vejnavne og adresser.

FOT-danmark skal endvidere stille en FOT snitflade til rådighed, således at

* Adresseregisteret kan levere vejnavn og vejnavneområde (foreløbig geometri) for nye vejnavne der ikke har en FOT vejmidte mhp. en efterfølgende FOT proces efter prin­cip­pet om LSA (løbende, sagsorienteret ajourføring).
* Adresseregisteret kan levere andre rettelser til vejnavnets afgrænsning eller vej­navne­område til FOT
* Adresseregisteret kan ”autosnappe” nye adressepunkter til nærmeste vejmidte

FOT-danmark skal (via datafordeleren) udstille FOT-data med henblik på brug GST’s sted­navne- og DAGI-system.

Resume af aktørens ansvar for grunddataforbedringer

FOT-danmark har ikke et direkte ansvar for grunddataforbedringer. FOT kan dog bistå MBBL og kommunerne med at gennemføre en opgradering af BBR’s nuværende vejnavne- og adres­sedata, for så vidt angår navngiven vej, vejnavneområde samt kobling af adressepunkt til vej­midte.

Beskrivelse procesændringer (nye/ændrede/bortfaldne processer)

Programmet ændrer ikke ved FOT-danmarks processer.

Det vil dog være en afledt gevinst for FOT-danmark at adresseregisteret, ved registreringen af nye vej­navne, angiver en foreløbig geometri (vejnavneområde), der kan anvendes som grund­lag for den egent­lige vej­midte og/eller for overførslen af vejnavn (eller UUID) til en eksistere­nde FOT vej­midte.

Økonomi- og Indenrigsministeriet, CPR-kontoret

Overordnet beskrivelse af aktørens opgaveportefølje med fokus på evt. ændringer

CPR-kontoret er ressortmyndighed for folkeregistreringen. CPR er ansvarlig for CPR-systemet herunder CPR’s vejregister (CPR Vej). I relation til nærværende program varetager CPR-kontoret følgende opgaver:

* Stiller CPR-systemets funktionalitet til rådighed, som muliggør, at en persons bopæls­adres­se kan tilknyttes personen
* Stiller CPR-snitflader til rådighed for digitale løsninger til håndtering af person­oplysninger, f.eks. løsninger til digitale flytteanmeldelser
* Stiller CPR Vejs funktionalitet til rådighed, således at kommunerne kan registrere vejnavne samt oplysningen om adressers placering i en række distrikter (f.eks. post­nummer, sogn, afstemningsområde eller skoledistrikt)

CPR vil efter gennemførelsen af programmet varetage de samme grundlæggende opgaver. programmet vil dog med­føre behov for at CPR gennemfører ændringer i den it-infrastruktur, der understøtter opga­ver­ne, herunder udfaser CPR Vej.

Økonomi- og Indenrigsministeriet har ansvaret for den kommunale og regionale inddeling af Danmark, og herunder for de enkelte kommuners og regioners geografiske afgrænsning.

Økonomi- og Indenrigsministeriet har endvidere i medfør af valgloven, det overordnede ans­var for inddelingen af landet i opstillingskredse, storkredse og landsdele mv., samt for kom­mu­nernes fastlæggelse af afstemningsområder, og dermed for disse områders geogra­fiske afgræns­ning.

Resume af aktørens ansvar for infrastrukturforbedringer

CPR-systemet skal ændres således at det modtager autoritative adressedata på N5, fra det nye, egentlige adresseregister som grundlag for folkeregistreringen, herunder oplysninger om adressens placering i sogn, postnummer, valgdistrikt og evt. supplerende bynavn. CPR skal stille krav om, at øvrige løs­ninger, der leverer adresseoplysninger til CPR, anvender adresse­registerets N5 adres­ser.

CPR skal undersøge om ovenstående vil kræve lov- eller regelændringer.

CPR skal ændre CPR-systemet, således at CPR’s adresseoplysninger udstilles som N5 evt. inkl. adressepunkt.

CPR skal udstille en service, der gør det muligt for adresseregisteret at kontrollere, om en adresse er i brug for at sikre, at adresseregisteret ikke nedlægger en sådan adresse.

CPR skal bistå MBBL og Selvstyret med at etablere en løsning for vejdistrikter på Grønland.

CPR skal i en passende overgangsperiode maskinelt kunne danne data svarende til CPR Vejs nuværende vej­distrik­ter, base­ret på data som modtages fra adresseregisteret.

CPR skal udfase CPR’s vejregister inkl. den tilhørende bekendtgørelse.

Resume af aktørens ansvar for grunddataforbedringer

Eksisterende adresseoplysninger i CPR skal vaskes og opgraderes til autoritative adresser som N5. Ikke valide adresseoplysninger skal håndteres i samarbejde med MBBL og kommunerne.

I forbindelse med forberedelsen af programmets løsning for supplerende personadresser, skal CPR i fornødent omfang bidrage fagligt til den af MBBL nedsatte ”taskforce”.

CPR skal bidrage med CPR Vej data til dannelsen af etablering af distrikter som geografiske temaer i DAGI-systemet og/eller til en FKG[[7]](#footnote-8) server.

CPR skal overføre vejnavne samt feltet ”lokalitet” mhp. at opbygge adresseregisterets data herom.

Beskrivelse af procesændringer (nye/ændrede/bortfaldne processer)

Programmet ændrer ikke i CPR’s processer.

Økonomi- og Indenrigsministeriet skal – efter samråd med GST – fastlægge nye regler for kom­munernes afgrænsning og registrering af afstemningsområder og afstemningssteder i DAGI, når CPR’s vejregister udfases.

Erhvervsstyrelsen, ERST (CVR)

Overordnet beskrivelse af aktørens opgaveportefølje med fokus på evt. ændringer

CVR (Erhvervsstyrelsen, ERST) varetager al grundregistrering af virksomheder. For selskaber (ApS, A/S mv.) er ERST ejer af data, mens SKAT er ejer af data om det personligt ejede virk­som­heder og godkender alle virksomhedsregistreringer.

I relation til dette program varetager CVR følgende væsentlige opgaver:

* Stiller den funktionalitet til rådighed, som muliggør, at en virksomhed kan registreres med tilhørende adresse
* Stiller snitflader til rådighed for digitale løsninger til håndtering af virksomhedsoplysninger

CVR vil også efter gennemførelse af programmet varetage disse opgaver.

Resume af aktørens ansvar for infrastrukturforbedringer

CVR-systemet skal ændres således at det modtager adresseregisterets autoritative adresse­data på N5 som grundlag for virksomhedsregistreringen.

CVR (ERST) forudsætter at SKAT, DST, AT og andre berørte offentlige myndigheder, anvender adresseregisterets N5 adresser.

CVR skal undersøge om ovenstående vil kræve lov- eller regelændringer.

CVR skal ændre CVR-systemet, således at CVR’s adresseoplysninger udstilles som N5 evt. inkl. adressepunkt.

CVR skal udstille en service, der gør det muligt for adresseregisteret at kontrollere, om en adresse anvendes som virksomhedsadresse og i givet fald af hvilke virksomheder.

Resume af aktørens ansvar for grunddataforbedringer

I forbindelse med forberedelsen af programmets løsning for supplerende erhvervsadresser, skal CVR i fornødent omfang bidrage fagligt til den af MBBL nedsatte ”taskforce”.

I forbindelse med løsningens gennemførelse skal de eksisterende adresseoplysninger i CVR vaskes og opgrade­res til autoritative adresser som N5.

Beskrivelse af procesændringer (nye/ændrede/bortfaldne processer)

Programmet ændrer ikke i CVR’s processer.

SKAT

Overordnet beskrivelse af aktørens opgaveportefølje med fokus på evt. ændringer

I forbindelse med nærværende program er det alene SKAT’s rolle i forbindelse med registre­ring af virksomheder og overførsel af disse til CVR, der er relevant.

Programmet medfører ikke ændringer i varetagelsen af denne myndighedsopgave.

Resume af aktørens ansvar for infrastrukturforbedringer

I forbindelse med, at CVR overgår til at anvende adresseregisterets autoritative adressedata på N5, skal SKAT tilpasse sit erhvervssystem til ligeledes at modtage og anvende adresse­regis­terets adresser samt udstille disse overfor Erhvervsstyrelsens systemer.

Resume af aktørens ansvar for grunddataforbedringer

SKAT har ikke et ansvar for programmets grunddataforbedringer.

Beskrivelse procesændringer (nye/ændrede/bortfaldne processer)

Programmet ændrer i denne forbindelse ikke ved SKAT’s processer.

Danmarks Statistik

**Overordnet beskrivelse af aktørens opgaveportefølje med fokus på evt. ændringer**.    
I forbindelse med nærværende program er det alene Danmarksstatistiks rolle i forbindelse med registrering af virksomheder  i form af offentlige institutioner, der er relevant.

Programmet medfører ikke ændringer i varetagelsen af denne myndighedsopgave.

**Resume af aktørens ansvar for infrastrukturforbedringer**

I forbindelse med, at Danmarks statistik overgår til at anvende adresseregistrets autoritative adressedata på N5, skal Danmarks statistik tilpasse sit virksomhedssystem til ligeledes at modtage og anvende adresseregistrets adresser.

**Resume af aktørens ansvar for grunddataforbedringer**

Danmarks statistik har ikke et ansvar for programmets grunddataforbedringer.

**Beskrivelse procesændringer (nye/ændrede/bortfaldne processer)**

Den kommunale adressemyndighed

Overordnet beskrivelse af aktørens opgaveportefølje med fokus på evt. ændringer

Selv om programmet ikke ændrer kommunernes overordnede rolle og opgaveportefølje som adressemyndighed, vil det udvide kravene til adressemyndighedens opgaveløsning.

De udvidede krav er dels afledt af programmets mål om at opnå et udvidet og systematisk gen­brug af de autoritative vejnavne- og adressedata – dvs. således at brugerkredsen udvides, hvorved antallet af sagsbehandlinger og borgerhenvendelser vil øges – dels en følge af, at programmet sigter på en generel forbedring af aktualiteten og kvali­teten af grunddata.

Programmets krav til kvalitet og aktualitet af vejnavne- og adressedata vil blive præciseret i en bekendtgørelse e.l.

Resume af aktørens ansvar for infrastrukturforbedringer

Kommunernes adressemyndighed har ikke et direkte ansvar for udvikling af programmets infra­struktur. Kommunerne vil dog, som adressemyndighed og dermed primær bruger, have en rolle i forbindelse med udviklingen af det nye, egentlige adresse­register med tilhø­rende brugerklienter for vejnavne og adresser mv.

Resume af aktørens ansvar for grunddataforbedringer

Kommunernes adressemyndighed skal i forbindelse med programmets gennemførelse bidrage til en central for­bed­ring af de autoritative grunddata for vejnavne- og adresser:

* Supplering af adressebestanden med et betydeligt antal adgangs- og en­heds­adresser som er i faktisk brug, f.eks. for erhvervsvirksomheder, institutioner samt have­for­enin­ger mv., i over­ensstemmelse med den løsningsbeskrivelse[[8]](#footnote-9) som arbejdspakke AP 2.5 indeholder.

I forbindelse med denne opgave, skal adressemyndigheden bistå CPR og folkeregister­myndig­heden med en registermæssig ”flytning” af CPR-tilmeldte personer på ikke-valide adresser til valide ditto.

Adressemyndigheden skal herudover bidrage til tre øvrige forbedringer af grunddata:

* Vask af nuværende vejnavne- og adressedata mod eksisterende specifikationer
* Opgradering af de nuværende vejnavne- og adressedata for så vidt angår: Navngiven vej/vejnavneområde, adressepunkt til alle adresser, CPR ”lokalitet” til ”bygningsnavn”, Kobling af adressepunkt til vejmidte

Beskrivelse af procesændringer (nye/ændrede/bortfaldne processer)

Programmet vil medføre at kommunernes adressemyndighed mødes med skærpede krav og regler om hvordan og hvornår adresser skal fastsættes og registreres.

Programmet vil desuden føre til et større antal sagsbehandlinger, lovliggørelser og borger­hen­ven­delser om fejl og mangler og øvrige almene forespørgsler, og der vil være et øget krav om at disse ret­tes hurtigt. [[9]](#footnote-10)

Adressemyndighedens opgaver vil blive understøttet af forenklede og forbedrede it-værk­tøjer. Hvor adressemyndigheden i dag skal anvende op til seks for­skel­lige it-systemer for at regi­­stre­re et vejnavn eller en adresse korrekt, fører programmet til en væsentlig forenkling hvor alle centra­le opgaver samles omkring et nyt, egentligt adresse­register[[10]](#footnote-11).

Kommunen som myndighed for visse administrative inddelinger og øvrige distrikter

Overordnet beskrivelse af aktørens opgaveportefølje med fokus på evt. ændringer

Kommunerne registrerer i dag en række administrative inddelinger i CPR’s vejregister.

Visse inddelinger er obligatoriske og landsdækkende, nemlig postnummer, evt. supplerende bynavne, sogn, samt afstemningsområde (valgdistrikt). Andre distriktsinddelinger er frivillige og kommunale, f.eks. skoledistrikt, socialdistrikt o.l.

Registreringen sker i alle tilfælde manuelt ved hjælp af husnummerintervaller for hvert vej­navn (i CPR vej kaldet vejdistrikter) på basis af oplysninger fra den myndighed eller funk­tion, som har ansvaret for inddelingen eller distriktet.

Resume af aktørens ansvar for infrastrukturforbedringer

Kommunerne har ikke et direkte ansvar for udvikling af programmets infra­struktur. Kom­mu­ner­ne vil dog, som bruger af det nye DAGI-system have en rolle i forbindelse med udviklingen af systemet.

Kommunerne skal aftale med GST, hvordan der sikres samspil imellem DAGI og de kommu­nale data om distrikter, når CPR’s vejregister nedlægges.

Resume af aktørens ansvar for grunddataforbedringer

Kommunerne skal i forbindelse med programmets gennemførelse – med bistand fra GST og MBBL – etablere de administrative inddelinger supplerende bynavn og afstemningsområder som geografiske temaer, til afløsning af registreringerne i CPR’s vejregister.

Beskrivelse af procesændringer (nye/ændrede/bortfaldne processer)


Programmet vil medføre at kommunernes proces med at opdatere og vedligeholde CPR’s vejregister bortfalder, herunder registreringen af administrative inddelinger og kommunale distrikter ved hjælp af husnummerintervaller.

Kommunerne vil til gengæld skulle vedligeholde de administrative inddelinger for supplerende bynavne og afstemningsområder i form af et geografisk tema i GST’s DAGI-system.

Ligeledes vil vedligeholdelsen af andre kommunale distrikter, fremover skulle som et geografisk tema.

# Bilag 2: Organisering

Nedenstående diagram illustrerer delprogrammets organisering. Det bemærkes at projekternes evt. styregrupper ikke er medtaget i diagrammet.



Figur 9‑1: Programmets organisering og s aftaleparternes projekter.

## Delprogramstyring

Delprogrammets overordnede styring varetages af styregruppen:

|  |  |
| --- | --- |
| Aktør | Rolle |
| MBBL | Formand, programleder |
| MBBL | Overordnet myndighed for vejnavne og adresser og BBR |
| DIGST | Ansvarlig for grunddataprogrammet |
| GST | Dataansvarlig administrative enheder og stednavne/Datafordeler |
| ØIM/CPR | Bruger af autoritative adresser |
| ERST/CVR | Bruger af autoritative adresser |
| SKAT | Bruger af autoritative adresser |
| ØIM/DST | Bruger af autoritative adresser |
| KL | Adressemyndighed, ansvarlig for registrering af grunddata |
| Kombit | Udførende på udbud af DAR |

Styregruppeformandens opgaver er:

* Lede styregruppemøderne.
* Varetage delprogrammets kontakt til Grunddatabestyrelsen.

Delprogramstyregruppens opgaver er:

* Overordnet ansvar for en vellykket implementering af grunddataprogrammets aftale om *Effektivt genbrug af grunddata om adresser, administrative enheder og stednavne.*
* Ansvarlig for at delprogrammet gennemføres i overensstemmelse med gældende sty­rings­­dokument og fælles implementeringsplan.
* Godkende forslag om delprogramændringer og beslutte korrigerende handlinger.
* Stille de nødvendige ressourcer til rådighed for delprogrammet, både med hensyn til kompetencer og økonomi.
* Godkendelse af og opfølgning på delprogrammets leverancer.

## Delprogramledelse

### Delprogramsekretariat

Den daglige delprogramledelse varetages af delprogramsekretariatet:

|  |  |
| --- | --- |
| Aktør | Rolle |
| MBBL | Formand, delprogramleder |
| MBBL | Sekretariat vedr. adresser |
| GST | Sekretariat vedr. administrative enheder og stednavne |

Delprogramlederens opgaver er:

* Lede delprogramsekretariatet
* Lede møder i projektforum
* Lede møder i relevante interessentfora
* Deltage i delprogramstyregruppens møder
* Rapportere programmets fremdrift til programstyregruppen.

Delprogramsekretariatets opgaver i forhold til **styregruppen** er:

* Indkalde til delprogramstyregruppemøder.
* Udarbejde referat af delprogramstyregruppemøder.
* Lede og planlægge delprogrammet i overensstemmelse med gældende styrings­doku­ment.
* Etablering og løbende vedligeholdelse af fælles implementeringsplan indeholdende den overordnede planlægning af at delprogrammets enkelte projekter/delprojekter initieres, gennemføres og afsluttes, således at andre projekter/delprojekter, der er afhængige af deres resultater, kan iværksættes koordineret.
* Monitorering af fremdriften af delprogrammets projekter/delprojekter.
* Etablering og vedligeholdelse af risikovurdering af delprogrammets implementering. Risikovurderingen sker på grundlag af aftaleparterne oplysninger om projekternes fremdrift.
* Koordinering af alle tværgående aktiviteter med særlig fokus på lovgivning, kvalitetssikring og integrationstest..

Delprogramsekretariats opgaver i forhold til **projektforum** er:

* Indkalde til og facilitere møder i projektforum.
* Være drivkraft i den tværgående delprogramkoordination
* Udarbejde referat af møder i projektforum.
* Udarbejde oplæg vedrørende tværgående koordineringstiltag
* Efter behov nedsætte arbejdsgrupper til udredning af faglige problemstillinger i relation til programmets gennemførelse.

Delprogramsekretariats opgaver i forhold til **eksterne interessenter** er:

* Koordinere kommunikationen af delprogrammet som helhed med fokus på overordnede spørgsmål.
* Sætte rammerne for samarbejdet med eksterne parter, herunder relevante interessentfora.

### Projektforum

Projektforum foreslår og behandler konkrete delprograminitiativer og koordineringstiltag:

|  |  |
| --- | --- |
| Aktør | Rolle |
| MBBL | Delprogramleder |
| MBBL/GST | Koordinator |
| MBBL | Projektrepræsentanter vedr. MBBL’s projekter |
| GST | Projektrepræsentanter vedr. GST’s projekter og datafordeler |
| ØIM/CPR | Projektrepræsentant, CPR |
| ERST/CVR | Projektrepræsentant, CVR |
| SKAT | Projektrepræsentant, SKAT |
| ØIM/DST | Projektrepræsentant, DST |
| KL | Projektrepræsentant, kommunerne |
| Kombit | udførende på udbud af DAR |
| Digst | Grunddataprogramsekretariat |

Projektforum inddrager efter behov faglige kompetencer hos aftaleparterne.

Projektforums opgaver er:

* At holde aftaleparterne, herunder projekterne, orienteret om fremdriften af pro­gram­met som helhed og af de enkelte projekter.
* Orientering og drøftelser af udfordringer i de forskelle projekters gennemførelse.
* Deling af viden om forhold der kan være kritisk for programmets gennemførelse.
* Udarbejde forslag til initiativer og/eller korrigerende handlinger.
* Medvirke ved udarbejdelse af fælles implementeringsplan og anden planlægning, der har betydning for programmets gennemførelse.
* I arbejdsgrupper udarbejdes oplæg og udredninger vedrørende faglige spørgsmål i relation til delprogrammet
* Sikre at projekternes implementering af fælles forretningsregler, komponenter og snitflader sker som aftalt.
* Håndtering af krav og input fra eksterne parter, herunder teknisk følgegruppe.
* Sparring for delprogramsekretariatet.

## Projekter

Organiseringen af delprogrammets projekter besluttes af de enkelte aftaleparter. Det er aftale­parternes ansvar, at projekterne er konsistent med delprogrammet.

Hvert enkelt projekts opgaver i forhold til delprogrammet er:

* Planlægge og gennemføre implementeringen af projektet i overensstemmelse med delprogrammets overordnede implementeringsplan.
* Deltage i møder i projektforum.
* Bidrage med faglige og forretningsmæssige kompetencer til projektforum.
* Levere statusrapporter, herunder risikovurderinger i standardiserede formater om projektets fremdrift mv.
* Deltage i det løbende samarbejde med aftaleparterne og øvrige samarbejdsparter.

# Bilag 3: Gevinstoversigt, jf. business case ”Genbrug af adressedata”

Der henvises til delprogrammets gevinstprofiler udarbejdet i januar 2015.



1. Bekendtgørelse om vejnavne og adresser, BEK nr. 1398 af 12. december 2006. [↑](#footnote-ref-2)
2. Cirkulære om ajourføring og drift af CPR's vej- og boligregister, CIR nr. 130 af 25. november 2002 [↑](#footnote-ref-3)
3. Det forbedrede adresseregister er bl.a. beskrevet i projektdokumentet ”Bedre it til registrering af vej­nav­ne og adresser – beskrivelse” [↑](#footnote-ref-4)
4. Denne grundataforbedring er pt. beskrevet i et udkast til projektdokument ”Registrering af suppleren­de erhvervs­adres­ser mm. – beskrivelse” [↑](#footnote-ref-5)
5. ”Navngiven vej” er en ny objekttype, der gør det muligt at identificere et vejnavn som ét objekt uanset at det krydser en eller flere kommunegrænser [↑](#footnote-ref-6)
6. I februar 2013 har Samordningsudvalget om geografisk information (SIGI) anbefalet en model for grund­data på vejområdet, herunder et forslag til ny referencemodel for vejdata. Referencemodellen vil berøre nærværende program, bl.a. i forbindelse med hvordan relationen mellem vejnettet og pro­grammets objekter ”navngiven vej” og “adresse”, skal registreres og lagres. Såfremt de aftalte nærmere under­søgelser fører til en beslutning om, at modellen realiseres, skal der træffes beslutning om hvordan nærværende program tilpasses den nye model. [↑](#footnote-ref-7)
7. FKG er det Fælleskommunale Geodatasamarbejde, som er etableret af KL og KTC i september 2010 for at styrke effektiviseringen, standardiseringen og udviklingen i øvrigt af geodataområdet i kommunerne [↑](#footnote-ref-8)
8. Opgaven er beskrevet i projektdokument ”Registrering af supple­ren­de erhvervs­adres­ser mm.   
   – beskrivelse” [↑](#footnote-ref-9)
9. Disse ændringer er beskrevet i projektdokumentet ”Adressemyndighedens opgaver – be­skri­velse” [↑](#footnote-ref-10)
10. Denne forbedring er beskrevet i projektdokumentet ”Bedre it til registrering af vejnavne og adresser – be­skri­velse” [↑](#footnote-ref-11)